1. elokuuta
Tapahtumia

527 – Justinianus I:stä tuli Bysantin keisari.
1245 – Lyonin ensimmäinen kirkolliskokous.
1291 – Sveitsin valaliitto perustettiin (perimätiedon mukaan).
1461 – Edvard IV kruunattiin Englannin kuninkaaksi.
1492 – Aragonian kuningas Ferdinand V ja kuningatar Isabella karkottivat juutalaiset Espanjasta.
1498 – Kristoffer Kolumbus löysi Venezuelan.
1519 – Kaarle V valittiin Saksan keisariksi.
1619 – Ensimmäiset mustat orjat nousivat maihin Jamestownissa Virginiassa.
1635 – Guadeloupesta tuli Ranskan siirtokunta.
1774 – Joseph Priestley löysi hapen. (Ks. myös Carl Scheele.)
1776 – Yhdysvaltain itsenäisyysjulistus allekirjoitettiin virallisesti.
1790 – Yhdysvaltain ensimmäinen väestönlaskenta valmistui: 13 osavaltion yhteenlaskettu väkiluku oli 3 929 214.
1798 – Abukirin taistelu alkoi ranskalaisten ja brittien laivastojen välillä.
1832 – Black Hawkin intiaanisota päättyi.
1834 – Orjuus lakkautettiin Brittiläisessä imperiumissa.
1859 – Ensimmäinen koiranäyttely pidettiin Newcastle upon Tynessa Englannissa.
1863 – Suomen kielelle luvattiin täydet oikeudet kielireskriptillä.
1864 – Yhdysvaltain sisällissota: kenraali Philip Sheridan otti komentoonsa Shenandoahin armeijan.
1873 – Ensimmäinen raitiovaunu aloitti liikenteen San Franciscossa Kaliforniassa.
1876 – Colorado hyväksyttiin Yhdysvaltain 38:nneksi osavaltioksi.
1894 – Kiinan–Japanin sota: sodanjulistus Kiinan ja Japanin välillä.
1902 – Yhdysvallat osti Ranskalta oikeudet Panaman kanavaan.
1907 – Partioliikkeen ensimmäinen leiri Brownsean saarella alkoi. Tästä päivämäärästä katsotaan partioliikkeen alkaneen.
1909 – Yhdysvaltain ilmavoimat (United States Army Air Corps) perustettiin.
1914 – Ensimmäinen maailmansota: Saksa julisti sodan Venäjälle.
1919 – Unkarin neuvostohallitus ilmoitti eroavansa.
1927 – Kansan vapautusarmeija perustettiin Kiinassa.
1936 – Berliinin olympialaiset avattiin.
1941 – Ensimmäinen Jeep valmistettiin.
1943 – Toinen maailmansota: Yhdysvaltain tulevan presidentin, luutnantti John F. Kennedyn, partiovene PT-109 upposi.
1944 – Tasavallan presidentti Risto Ryti ilmoitti eroavansa toimestaan.
1944 – Toinen maailmansota: Anne Frank teki viimeisen päiväkirjamerkintänsä.
1944 – Varsovan kansannousu natsimiehitystä vastaan alkoi.
1946 – Presidentti Harry S. Truman allekirjoitti Yhdysvaltain atomienergiakomission perustaneen asetuksen.
1950 – Belgialaisten kuningas Leopold III luopui vallasta.
1953 – Brittiläiset siirtomaat Pohjois- ja Etelä-Rhodesia sekä Njassamaa (nykyiset Sambia, Zimbabwe ja Malawi) yhdistettiin Keski-Afrikan liittovaltioksi.
1957 – Yhdysvallat ja Kanada muodostivat Pohjois-Amerikan ilmapuolustusesikunnan (”North American Air Defense Command – NORAD”).
1960 – Dahomey (nykyinen Benin) itsenäistyi kuuluttuaan sitä ennen Ranskan Länsi-Afrikkaan. Tämän jälkeen muutkin Ranskan Länsi-Afrikkaan ja Ranskan Päiväntasaajan Afrikkaan kuuluneet maat itsenäistyivät muutaman viikon aikana.
1961 – Rajuilma ”Maire” teki suurta tuhoa monin paikoin Suomen etelä- ja keskiosassa.
1965 – Vietnamin sota: Yhdysvaltain presidentti Lyndon Johnson valtuutti ensimmäisen kerran yhdysvaltalaisten maajoukkojen käytön Vietnamin sodassa.
1965 – Alankomaiden prinsessa Beatrix ilmoitti kihlauksestaan Claus von Amsbergin kanssa.
1966 – Charles Whitman ampui 15 ihmistä Teksasin yliopiston alueella olevasta tornista Austinissa Texasissa ennen kuin poliisi surmasi hänet. Hän tappoi myös äitinsä, vaimonsa, kaksi turistia ja vastaanottovirkailijan sekä haavoitti useita muita.
1967 – Israel liitti Itä-Jerusalemin itseensä.
1970 – Jimi Hendrix soitti viimeisen Yhdysvaltain-keikkansa Honolulussa.
1970 – Rotusyrjinnästä tuli Suomessa lain nojalla rangaistava teko.
1971 – George Harrison piti konsertin Bangladeshin hyväksi New Yorkissa. Esiintyjinä olivat muiden muassa Bob Dylan, Eric Clapton, Ringo Starr ja Leon Russell.
1975 – ETYKin päätösasiakirja allekirjoitettiin Helsingissä.
1981 – Music Television (MTV) aloitti lähetyksensä. Kaapelitelevisioverkon ensimmäinen esitetty musiikkivideo oli Bugglesin Video Killed the Radio Star.
1984 – Lindowin suolta löydettiin suoruumis, joka myöhemmin nimettiin Lindow’n mieheksi.
1994 – Michael Jackson ja Lisa Marie Presley vahvistivat huhut, joiden mukaan he olivat menneet naimisiin 11 viikkoa aikaisemmin.
1995 – Suomessa lakkautettiin viimeiset vielä muodollisesti voimassa olleet säätyjen erioikeudet.
1996 – Olympialaiset: Michael Johnson voitti Atlantan olympialaisissa 200 metrin pikajuoksun ajalla 19,32 parantaen vanhaa maailmanennätystä 0,34 sekuntia.
2001 – Bulgaria, Kypros, Latvia, Malta, Slovakia ja Slovenia liittyivät Euroopan ympäristökeskuksen (European Environment Agency – EEA) jäseniksi.
2007 – Ammattiopisto Luovi muodostui Hengitysliiton alaisten oppilaitosten Merikosken ammatillinen koulutuskeskus, Kaprakan ammatillinen koulutuskeskus sekä Hoikan opisto yhteenliittymisestä yhdeksi valtakunnalliseksi erityisoppilaitokseksi.
2007 – Minneapolisin siltaturma Yhdysvalloissa: Mississippijoen ylittänyt I-35W-moottoritiesilta (silta 9340) romahti iltapäiväruuhkassa.